અમદાવાદ: શહેરના વેજલપુર વિસ્તારમાં અાવેલા વસ્ત્રાપુર રેલવે સ્ટેશન પાસેના બુટભવાની ફાટકને પહોળું બનાવવા માટે છેવટે રેલવેતંત્ર દ્વારા ડબલ ફાટક મૂકી દેવાયાં હતાં, પરંતુ બુટભવાનીથી અાનંદનગર તરફ જતાં ટ્રાફિકને ફાટક ખૂલતાંની સાથે સામેની નિરાલી એપાર્ટમેન્ટની કમ્પાઉન્ડ વોલ નડતરરૂપ થઈ શકે તેમ હોવાથી હવે રેલવે તંત્ર દ્વારા અા ફાટકને 15 ફૂટ રેલવે સ્ટેશન તરફ ખસેડવાની કાર્યવાહી હાથ ધરવામાં અાવી રહી છે, જોકે અા ફાટક બનાવવા માટે પણ અગાઉ રેલવેતંત્ર અને એએમસીના તંત્ર વચ્ચેનો ગજગ્રાહ બહાર અાવ્યો હતો, જેના કારણે અા ફાટક પહોળું કરવા માટેની કામગીરીમાં ભારે વિલંબ થયો હતો અને મૂળ ડિઝાઈન કરતા અલગ જગ્યાઅે ફાટક મૂકવામાં અાવ્યા હતા. જેના કારણે અાખરે પ્રજાને જ હેરાનગ‌િતનો સામનો કરવો પડી રહ્યો છે.